CELEX: 62014CN0328
Language: bg
Date: 2014-07-04 00:00:00
Title: Дело C-328/14: Преюдициално запитване от Krajský súd v Prešove (Словакия), постъпило на 4 юли 2014 г.  — CD Consulting s. r. o./Anna Pančurová и др.

6.10.2014   
            
            
               BG
            
            
               Официален вестник на Европейския съюз
            
            
               C 351/3
            
         Преюдициално запитване от Krajský súd v Prešove (Словакия), постъпило на 4 юли 2014 г. — CD Consulting s. r. o./Anna Pančurová и др.
   (Дело C-328/14)
   2014/C 351/03
   Език на производството: словашки
   
      Запитваща юрисдикция
   
   Krajský súd v Prešove
   
      Страни в главното производство
   
   
      Жалбоподател: CD Consulting s. r. o.
   
      Ответници: Anna Pančurová и други
   
      Преюдициален въпрос
   
   Член 6, параграф 1 от Директива 93/13/ЕИО (1) на Съвета от 5 април 1993 година относно неравноправните клаузи в потребителските договори и член 4 от Директива 87/102/ЕИО (2) на Съвета от 22 декември 1986 година за сближаване на законовите, подзаконовите и административните разпоредби на държавите членки относно потребителския кредит следва ли да се тълкуват в смисъл, че не допускат правна норма на държава членка, като разглежданата в настоящия случай, съгласно която, по принцип, в нито един стадий от производството националният съд, който трябва да се произнесе по правата, произтичащи от джиросан запис на заповед, не може да разгледа служебно договора, основанието на правоотношението и евентуалния неравноправен характер на договорна клауза, както и евентуалното нарушение на нормите относно последиците от непосочването на ГПР в договор за потребителски кредит, във връзка с който е издаден записът на заповед?
   
      (1)  ОВ L 95, стр. 29; Специално издание на български език, 2007 г., глава 15, том 2, стр. 273.
   
      (2)  ОВ L 42, стр. 48; Специално издание на български език, 2007 г., глава 15, том 1, стр. 252.